**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 618/2003 Z. z. o autorskom práve a právach súvisiacich s autorským právom (autorský zákon) v znení zákona č. 84/2007 Z. z., zákona č. 220/2007 Z. z. a zákona č. 453/2008 Z. z. sa mení takto:

V § 7 ods. 1 úvodnej vete sa slová „ktoré je výsledkom vlastnej tvorivej duševnej činnosti autora“ nahrádzajú slovami „ktoré je jedinečným výsledkom vlastnej tvorivej duševnej činnosti autora“.

V § 7 ods. 3 písm. b) sa slová „denné správy“ nahrádzajú slovami „denné správy vrátane tlačových správ s výnimkou správ, ktoré sú dielami podľa odsekov 1 a 2 a bola vo vzťahu k nim vyjadrená výhrada podľa § 33 ods. 1 písm. a) alebo písm. d)“.

**Čl. II**

Tento zákon nadobúda účinnosť 1. januára 2013.